K O R R A L D U S

Haapsalu,					                                  24. oktoober 2012 nr 622

Projekteerimistingimuste kinnitamine 
(Sadama tn 3, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste väljastamiseks Haapsalus Sadama tn 3 kinnistule elamu projekteerimiseks. Projekteerimistingimused on kooskõlastatud naaberkinnistute Sadama 1 ja 5 omanikega. Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Sadama tn 3 kinnistule elamu ehitusprojekti projekteerimistingimused nr  27-12 (lisatud).
2.	Korraldus teha teatavaks Kaido Kurel`ile (kaido@salome.ee) korralduse koopia koos lisadega saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   24.2012.a. korraldusele nr 622

PROJEKTERIMITINGIMUSED NR 27-12
ELAMU EHITUSPROJEKTI KOOSTAMISEKS HOONESTATUD KINNISTULE.

ASUKOHT     Sadama tn 3, Haapsalu, Läänemaa
KINNISTU     
katastritunnus:                  18301:004:0260
registriosa number:           412932 
pindala:                             503m2
omanik:                             Kaido Kurel

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Sadama tn 3 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kuna kinnistu asub Haapsalu muinsuskaitseala kaitsevööndis, tuleb projekteerimisel lähtuda muinsuskaitseala põhimäärusest.
1.7	Kinnistul paiknevate ehitiste loetelu ehitisregistri andmetel: elamu (reg nr 105001071).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse lammutada kinnistul paiknev amortiseerunud puitelamu  ja ehitada samasse asukohta uus elamut. Uue elamu projekteerimisel lähtuda antud piirkonna puitelamute traditsioonilistest mahtudest, katuse kalletest, traditsioonilistest naturaalsetest viimistlusmaterjalidest, kuid maja  ei pea olema nn koopiaarhitektuur. 
2.2	HOONESTUSALA: vt lisa – asendiskeem. 
2.3	HOONE KAUGUS TÄNAVAPOOLSEST KRUNDIPIIRIST: Projekteeritava elamu põhimaht peab jääma endiselt tänava äärsele kinnistu piirile. 
2.4	KRUNDI LUBATAV SUURIM EHITISEALUNE PIND: 170m, 35%. EHITISTE LUBATUD SUURIM KÕRGUS: elamu katuseharja suurim kõrgus olemasolevast maapinnast 8,0m, abihoonel 4,0m.
2.5	KORRUSTE ARV: elamul kaks korrust (põhikorrus + katusekorrus). Abihoone 1 korrust.
2.6	KATUSETÜÜP: elamul viilkatus, abihoonel kaldkatus (pult- või viilkatus). 
2.7	KATUSEKALLE: elamul 400+-50, abihoonel 100-200;  Sajuvett ei ole lubatud lasta valguda naaberkinnistutele.
2.8	KATUSEKATE: plekk (mitte kiviimitatsiooniga ega trapetsprofiil), katusekivi või sindel.
2.9	HARJAJOON/RÄÄSTAJOON: elamu harjajoon risti sadama tänavaga. 
2.10	AKNAD JA UKSED: aknad puidust kaasaegse konstruktsiooniga; avatäidete kuju ja jaotus lahendada projektiga.
2.11	VÄLISVIIMISTLUS: värvitud puitlaudis, mitte peitsitud (ei pea olema profileeritud laud). Fassaadimaterjalina mitte kasutada imiteerivaid materjale. Värvitoonide valik lahendada projektiga. 
2.12	PIIRDED JA VÄRAVAD: projekteerida elamuga sobivad puidust piirded ja väravad, kõrgus analoogne naaberkinnistute. NB  viigi poolne piire (h=1.40-1.5m).
2.13	PARKIMINE: oma kinnistul.
2.14	HOONE TULEPÜSIVUSKLASS: TP3.
2.15	KÕRGUSLIK SIDUMINE: +-0.00= (kõrgusmärk) anda projektiga. Arvestada, et kinnistu asub üleujutataval alal, kus +-= peab olema minimaalselt +2,2m, soovitavalt rohkem.
2.16	Krundil võib paikneda kuni kaks hoonet (üksikelamu ja abihoone).
2.17	HEAKORD: projekteerida õueala katendid, haljastus, prügikasti asukoht jms. Sajuvett ei ole lubatud lasta valguda naaberkinnistutele.
2.18	Olemasoleva elamu lammutamiseks on nõutav lammutusprojekti alusel Haapsalu Linnavalitsuse poolt väljastatav lammutusluba.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Muinsuskaitseamet;
3.3	Sadama tn 1 kinnistu omanik.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõuded vastavalt MKM 20.12.2007 määrusele nr 258. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
5.5	Hoonete ja rajatiste sidumine anda koordinaatidega L-EST97 koordinaatsüsteemis. Täiendavad sidemed anda joonmõõtudega kas olemasolevatest hoonetest või krundi piiridest.
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.